রবিনসন স্ট্রিট কাণ্ডের ছায়া এবার সল্টলেকের করুণাময়ীতে। তিন দিন ধরে মায়ের দেহ আঁকড়ে ধরে রাখল ছেলে। প্রতিবেশীদের অভিযোগের পর পুলিস এসে দেহ উদ্ধার করে। মানসিকভাবে অসুস্থ ইন্দ্রজিত্‍ মুখার্জিকে জিজ্ঞাসাবাদের জন্য আটক করেছে পুলিস।
 নিজস্ব প্রতিনিধি : রবিনসন স্ট্রিট কাণ্ডের ছায়া এবার সল্টলেকের করুণাময়ীতে। তিন দিন ধরে মায়ের দেহ আঁকড়ে ধরে রাখল ছেলে। প্রতিবেশীদের অভিযোগের পর পুলিস এসে দেহ উদ্ধার করে। মানসিকভাবে অসুস্থ ইন্দ্রজিত্‍ মুখার্জিকে জিজ্ঞাসাবাদের জন্য আটক করেছে পুলিস। সল্টলেকের অভিজাত করুণাময়ী আবাসনের সি ব্লকে ১১ নম্বর ফ্ল্যাটে মা রঞ্জনা মুখার্জির সঙ্গে থাকতেন ছেলে ইন্দ্রজিত্‍। কয়েকদিন ধরেই ফ্ল্যাটটি সারাক্ষণই প্রায় তালা বন্ধ অবস্থায় ছিল। রবিবার সকালে দুর্গন্ধ পেয়ে ফ্ল্যাটের দরজা খুলে ভেতরে ঢোকেন প্রতিবেশীরা। দেখেন মা রঞ্জনা মুখার্জির নিথর দেহের পাশে বসে রয়েছেন ইন্দ্রজিত। জানা যায়, তিনদিন আগেই মৃত্যু হয়েছে মা রঞ্জনা মুখার্জির। প্রতিবেশীরা জানিয়েছেন, ইন্দ্রজিতের ব্যবহারে বেশকিছু সমস্যা ছিল। মাঝে মধ্যেই মায়ের সঙ্গে ঝগড়া হত। বাবার মৃত্যুর সময়ও একইরকম কাণ্ড ঘটিয়েছিলেন ইন্দ্রজিত্‍। বিধাননগর পূর্ব থানায় খবর দেওয়া হলে ঘটনাস্থলে আসে পুলিস। ইন্দ্রজিতকে জিজ্ঞাসাবাদের জন্য থানায় নিয়ে যাওয়া হয়। প্রাথমিক তদন্তের পর পুলিসের অনুমান, মানসিকভাবে কিছুটা বিপর্যস্ত ইন্দ্রজিত্‍। কীভাবে রঞ্জনা মুখার্জির মৃত্যু হল তা খতিয়ে দেখছে পুলিস।